Gidon Kremer

Gidon Markovitsj Kremer (1947–) er en latvisk fiolinist av tysk-jødisk avstamming.

Kremers regnes som en av verdens ledende fiolinister.

 Liv og virke 
Gidon Kremers bestefar og far var fiolinister og musikkpedagoger, så han fikk musikkundervisning allerede som barn. I 1954 begynte han på konservatoriet i Riga og fikk undervisning av Voldemar Sturesteps. I 1965 ble Kremer elev av David Ojstrakh ved konservatoriet i Moskva.

I 1981 grunnla Kremer Kammermusikfest Lockenhaus som arrangeres hver sommer, fra 1992 under navnet Kremerata Musica. I 1997 stiftet han strykeorkesteret Kremerata Baltica som består av unge musikere fra de baltiske statene.Perfect isn't good enough“ i Guardian unlimited Samme år ble han utnevnt til Yehudi Menuhins etterfølger som kunstnerisk leder ved festivalen i Gstaad. Fra 2002 har han vært kunstnerisk leder ved festivalen les muséiques i Basel og er dessuten kunstnerisk rådgiver ved Kronberg-akademiet. Fra 2004 arrangerer han med  Kremerata Baltica en festival i den latviske byen Sigulda som går av stabelen rundt månedsskiftet juni/juli.

Kremer har spilt med de mest betydningsfulle orkestre og dirigenter (Leonard Bernstein, Herbert von Karajan, Christoph Eschenbach, Nikolaus Harnoncourt, Lorin Maazel, Riccardo Muti, Zubin Mehta, James Levine, Valery Gergiev, Claudio Abbado og Sir Neville Marriner, og spilt inn over 100 CD-er for  Melodija, Teldec, BIS Records, Nonesuch, Sony, ECM og Deutsche Grammophon. Blant hans kammermusikalske medmusikanter finner man blant andre Martha Argerich, Oleg Maisenberg, Eduard Brunner, Kim Kashkashian, Isabelle van Keulen, Waleri  Afanasjew og Tabea Zimmermann. Fra 1994 har han samarbeidet med Per Arne Glorvigen.

Han spiller tallrike samtidsverk og har uroppført Sofija Gubajdulinas Offertorium, Arvo Pärts Tabula Rasa for to fioliner og Stabat Mater, Michael Nymans første fiolinkonsert. Bortsett fra de klassiske komponistene står verk av Alfred Schnittke, Giya Kancheli, Valentin Silvestrov, Luigi Nono, Aribert Reimann, Pēteris Vasks, Kaija Saariaho og John Adams på programmet hans. I 1990-årene arbeidet han i stor utstrekning med Astor Piazzollas komposisjoner.

Kremer har gitt ut flere bøker: i 1993 Kindheitssplitter, i 1997 Obertöne og i 2003 Zwischen Welten. Bøkene tar opp både selvbiografiske og kunstneriske temaer.

 Priser og utmerkelser (utvalg) 
 1982 – Ernst von Siemens' musikkpris og Frankfurter Musikpreis
 1989 – Léonie Sonnings musikkpris
 1991 – Forbundsrepublikken Tysklands fortjenstorden
 1995 og 2004 – Storfyrst Gediminas av Litauens orden
 1996 – Rheingau Musikpreis
 1999 – Bremer Musikfest-Preis
 2000 – Triumph-Nowy-Wek (Moskva) 
 2001 – UNESCO Music Prize 
 2008 – Schockprisen (Kungliga Vetenskapsakademien) 
 2009 – Kulturpreis der deutschen Freimaurer 
 2016 – Praemium ImperialePhilipp Weismann: Auszeichnung fürs Lebenswerk, br-klassik.de, 
13. september 2016
 2016 – Pour le Mérite für Wissenschaften und KünsteMitteilungen , Orden Pour le Mérite für Wissenschaften und Künste. Lest 20. november 2016.

 Verk 
 Kindheitssplitter, München; Zürich: Piper 1993, ISBN 3-492-03614-7 
 Oase Lockenhaus. 15 Jahre Kammermusikfest – Kremerata Musica 1981-1996, Salzburg; Wien: Residenz-Verl. 1996, ISBN 3-7017-1057-0 
 Obertöne, Salzburg; Wien: Residenz-Verl. 1997, ISBN 3-7017-1063-5 	
 Zwischen Welten, München; Zürich: Piper 2003, ISBN 3-492-04459-X

 Litteratur 
 Wolf-Eberhard von Lewinski: Gidon Kremer. Interviews, Tatsachen, Meinungen (Große Interpreten), Mainz: Schott 1982, ISBN 3-7957-8214-7

 Referanser 

 Eksterne lenker 




  Kremerata Blaticas hjemmesider
  biografi og diskografi av  «KlassikAkzente» (RealAudio


Kategori:Latviske fiolinister
Kategori:Latviske dirigenter
Kategori:Forbundsrepublikken Tysklands fortjenstorden
Kategori:Personer fra Riga